CELEX: 52005PC0214
Language: lv
Date: 2005-05-26
Title: Priekšlikums Eiropas Parlamenta un Padomes Direktīva par labojumiem Direktīvā 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru

Svarīgs juridisks paziņojums

|

52005PC0214

Priekšlikums Padomes regulaI, ar ko definē Eiropas Reģionālās attīstības fonda, Eiropas Sociālā fonda un Kohēzijas fonda galvenos noteikumus {SEC(2004) 924}  /* COM/2004/0492 galīgā redakcija - AVC 2004/0163 */  

	[pic] | EIROPAS KOPIENU KOMISIJA |Briselē, 26.5.2005COM(2005) 214 galīgā redakcija2005/100 (COD)PriekšlikumsEIROPAS PARLAMENTA UN PADOMES DIREKTĪVApar labojumiem Direktīvā 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru(iesniegusi Komisija)PASKAIDROJUMA RAKSTSAr valsts līgumu direktīvu nesenajiem grozījumiem, kas izdarīti, pieņemot Eiropas Parlamenta un Padomes 2004. gada 31. marta Direktīvu 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru[1] (turpmāk — „direktīva”), Komisija vēlējās saglabāt nemainīgu to robežvērtību līmeni, kuras piemēro pakalpojumu līgumiem, ko subsidē vairāk nekā 50 % apmērā[2]. Kā liecina direktīvas 8. pants, Kopienas likumdevēji ir apstiprinājuši šo nodomu. Patiešām, direktīvas 8. panta pirmās daļas b) punktā noteiktā robežvērtība attiecībā uz šiem subsidētajiem pakalpojumu līgumiem bija 249 000 euro, tas ir, vienāda ar to robežvērtību, ko piemēro pakalpojumu līgumiem, kurus slēdz līgumslēdzējas iestādes, izņemot IV pielikumā paredzētās līgumslēdzējas iestādes[3] (tas ir, līgumslēdzējas iestādes, kas nav centrālās pārvaldes iestādes).Direktīvā paredzētās robežvērtības ir noteiktas euro, savukārt robežvērtības, kas attiecas uz Eiropas Savienības starptautiskajām saistībām PTO nolīgumā par valsts līgumiem, ir izteiktas speciālajās aizņēmuma tiesībās (SAT). Direktīvas 78. pantā paredzēts mehānisms, kas ļauj Komisijai pārbaudīt un pārskatīt robežvērtības, ja tas kļūst vajadzīgs sakarā ar SAT un euro maiņas kursa attīstību. Šādā iespējamā pārskatīšanā robežvērtību līmenim pamatā jāpaliek identiskam. Likumdevēji nav vēlējušies pilnvarot Komisiju veikt izmaiņas pēc būtības[4].Tomēr būtiskas kļūdas dēļ 78. panta 2. punkta b) apakšpunktā cita starpā paredzēts, ka pakalpojumu līgumu, ko subsidē vairāk nekā 50 % apmērā, robežvērtību pielīdzina tieši „pārskatītajai robežvērtībai attiecībā uz pakalpojumu valsts līgumiem, kurus noslēgušas IV pielikumā minētās līgumslēdzējas iestādes”, kas ievērojami samazina tās līmeni. Šī kļūda atklājās tik vēlu likumdošanas procesā, ka to vairs nebija iespējams labot ar precizējumu. Tādēļ jāizdara labojums ar tiesību aktu, un tas jādara pietiekami laicīgi pirms nākamās robežvērtību pārskatīšanas, kuras rezultāts saskaņā ar 78. panta 4. punktu jāpublicē 2005. gada novembra sākumā.2005/100 (COD)PriekšlikumsEIROPAS PARLAMENTA UN PADOMES DIREKTĪVApar labojumiem Direktīvā 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru(Dokuments attiecas uz EEZ)EIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 47. panta 2. punktu un 55. un 95. pantu,ņemot vērā Komisijas priekšlikumu[5],ņemot vērā Eiropas Ekonomikas un sociālo lietu komitejas atzinumu[6],ņemot vērā Reģionu komitejas atzinumu[7],rīkojoties saskaņā ar Līguma 251. pantā paredzēto procedūru[8],tā kā:(1) Robežvērtību, ko piemēro dažu pakalpojumu līgumiem, kurus subsidē vairāk nekā 50 % apmērā, jāturpina pielīdzināt tai robežvērtībai, ko piemēro pakalpojumu līgumiem, kurus slēdz līgumslēdzējas iestādes, izņemot centrālās pārvaldes iestādes, un ko likumdevēji ir noteikuši, pieņemot Eiropas Parlamenta un Padomes 2004. gada 31. marta Direktīvu 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru[9].(2) Šis pielīdzinājums jāsaglabā arī robežvērtību pārskatīšanā, kas paredzēta Direktīvas 2004/18/EK 78. pantā.(3) Sakarā ar ieviesušos būtisku kļūdu Direktīvas 2004/18/EK 78. pants šobrīd nenodrošina vajadzīgo pielīdzinājumu. Tādēļ 78. panta 2. punkta b) un c) apakšpunkts jālabo, atsauci uz 8. panta pirmās daļas b) punktu pārvietojot no b) apakšpunkta uz c) apakšpunktu,IR PIEŅĒMUŠI ŠO DIREKTĪVU.1. pantsDirektīvas 2004/18/EK 78. panta 2. punktā b) un c) apakšpunktu aizstāj ar šādu tekstu:„b) robežvērtību, kas paredzēta 67. panta 1. punkta a) apakšpunktā, pielīdzina pārskatītajai robežvērtībai attiecībā uz pakalpojumu valsts līgumiem, kurus noslēgušas IV pielikumā minētās līgumslēdzējas iestādes;c) robežvērtības, kas paredzētas 8. panta pirmās daļas b) punktā un 67. panta 1. punkta b) un c) apakšpunktā, pielīdzina pārskatītajai robežvērtībai attiecībā uz pakalpojumu valsts līgumiem, kurus noslēgušas IV pielikumā neminētas līgumslēdzējas iestādes.”2. pantsDalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības līdz 2006. gada 31. janvārim.Kad dalībvalstis pieņem minētos tiesību aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.Pirmo pantu piemēro no [publicēšanas datums].3. pantsŠī direktīva stājas spēkā tajā dienā, kad tā publicēta Eiropas Savienības Oficiālajā Vēstnesī .4. pantsŠī direktīva ir adresēta dalībvalstīm.Briselē, […]Eiropas Parlamenta vārdā – Padomes vārdā –priekšsēdētājs priekšsēdētājs 

[1] OV L 134, 30.4.2004., 114. lpp.

[2] Saistībā ar šo skat. sākotnējā priekšlikuma paskaidrojuma raksta direktivas 8., KOM(2000) 275 galīgais, 10.5.2000. („Attiecībā uz pakalpojumu līgumiem, ko līgumslēdzējas iestādes subsidē vairāk nekā 50% apmērā (…) robežvērtība paliek nemainīga.”)

[3] Skat. direktīvas 7. panta b) punkta pirmo ievilkumu.

[4] Saistībā ar šo skat. direktīvas 17. apsvērumu, kur nav norādīts pretējais.

[5] OV C , , . lpp.

[6] OV C , , . lpp.

[7] OV C , , . lpp.

[8] OV C , , . lpp.

[9] OV L 134, 30.4.2004., 114. lpp. Direktīvā jaunākie grozījumi izdarīti ar Komisijas 2004. gada 28. oktobra Regulu (EK) Nr. 1874/2004, ar ko groza Eiropas Parlamenta un Padomes Direktīvas 2004/17/EK un 2004/18/EK attiecībā uz to piemērošanas robežvērtībām līgumslēgšanas tiesību piešķiršanas procedūru jomā ( OV L 326, 29.10.2004, 17. lpp.).